rejauldu/bengali-wikipedia huggingface dataset:
শাস্ত্রীয় বা ধ্রুপদী আরবি () বা কুরআনীয় আরবি হল আরবি ভাষার প্রমিত সাহিত্যিক রূপ যা সপ্তম শতক থেকে শুরু করে সমগ্র মধ্যযুগ ব্যাপী ব্যবহৃত হয়েছে, বিশেষত উমাইয়া ও আব্বাসীয় খেলাফতকালীন সাহিত্যলেখনীসমূহে যেমন কবিতা, উচ্চমানের গদ্য ও বক্তৃতা, এবং পাশাপাশি এটি ইসলামের উপাসনামূলক ধর্মীয় ভাষা।  আল-আরাবিয়াহ নামক এই আরবির প্রথম বিশদ বিবরণ পাওয়া যায় সিবাওয়াইহ'র আল কিতাব নামক গ্রন্থে, যা একটি কাব্যসংকলনের উপর ভিত্তি করে লেখা হয়েছিল, পাশাপাশি এতে ছিল কুরআন ও বেদুঈন তথ্যদাতাদের কথা যাদেরকে তিনি শাস্ত্রীয় আরবির নির্ভরযোগ্য বক্তা হিসেবে বিবেচনা করেছিলেন। আধুনিক আদর্শ আরবি হল এর সরাসরি উত্তরসূরী, যা আজ সারা আরব বিশ্বে লেখনী এবং আনুষ্ঠানিক কথোপকথনের ক্ষেত্রে ব্যবহৃত হয়, উদাহরণস্বরূপ উপস্থিত বক্তৃতা, কিছু রেডিও সম্প্রচার এবং অ-বিনোদন সামগ্রী। যদিও আধুনিক প্রমিত/আদর্শ আরবির শব্দভাণ্ডার এবং শৈলীবিদ্যা ধ্রূপদী আরবি থেকে আলাদা, তবুও এর শব্দতত্ত্ব এবং বাক্যতত্ত্ব মূলত অপরিবর্তিত রয়েছে (যদিও আধুনিক আদর্শ আরবিতে শাস্ত্রীয় আরবির বাক্য কাঠামোকে আংশিকভাবে ব্যবহার করা হয়)। আরব বিশ্বে ধ্রুপদী আরবি এবং আধুনিক আদর্শ আরবির মধ্যে সামান্য পার্থক্য করা হয় এবং উভয়কেই সাধারণত আরবীতে আল-ফুসহা () বলা হয়, যার অর্থ 'বাকপটু'।   আরও দেখুন   আরবি ভাষা আধুনিক প্রমিত আরবি আরবির বিভিন্ন প্রকারভেদ প্রাচীন উত্তর আরবীয় কুরআনীয় আরবি শব্দকোষ আরবি-ইংরেজি অভিধান বাইবেলীয় হিব্রু বৈদিক সংস্কৃত  তথ্যসূত্র  বহিঃসংযোগ   Classical Arabic Grammar Documentation – Visualization of Classical Quranic Grammar ()  – Lectures on Quranic Arabic by Dr. Khalid Zaheer (CA)  Institute of the Language of the Quran - Free Video lectures on basic and advanced Classical Arabic grammar   - A hub for learners of Classical Arabic.    বিষয়শ্রেণী:আরবি ভাষা আরবি বিষয়শ্রেণী:পবিত্র ভাষা আরবি, ধ্রুপদী বিষয়শ্রেণী:৭ম শতাব্দী থেকে প্রত্যয়িত ভাষা বিষয়শ্রেণী:এশিয়ায় ৭ম শতাব্দীতে প্রতিষ্ঠিত বিষয়শ্রেণী:ক্রিয়া-কর্তা-কর্ম ভাষা বিষয়শ্রেণী:কুরআন বিষয়শ্রেণী:আরবি ভাষাসমূহ
thumb|ব্লাউজ পরিহিত নারী, আনুমানিক ১৮৭২ সাল  ব্লাউজ ( ছোলি, , , Nepali: चोलो ছোলো) (দক্ষিণ ভারতে রাভিকে (কন্নড়: ರವಿಕೆ, তেলুগু: రవికె, তামিল: ரவிக்கை -হিসেবেও পরিচিত) হল নারীদের উর্দ্ধাঙ্গে পরিহিত পোশাক যা দক্ষিণ এশিয়ায় সাধারণত শাড়ির সঙ্গে পরা হয়। ভারতীয় উপমহাদেশে যা ছোলি নামে এবং প্রায়শই ঘাগরা ছোলি পোশাকের অংশ হিসেবেও প্রচলিত। ইংরেজি ব্লাউজ শব্দটি বাংলাদেশ এবং পশ্চিমবঙ্গে বহুল ব্যবহৃত নাম। উত্তর গুজরাটে রাজস্থানের সীমান্তবর্তী পালানপুর, বিশেষ করে (বনাসকাঁথা), এটিকে পোল্কু () বলা হয়  বিবর্তন thumb|পিবডি এসেক্স মিউজিয়ামে গুজরাতের চোলি  ব্লাউজ বা চোলি প্রাচীন স্তনপাট্টা থেকে উদ্ভূত হয়েছে, যা কুরপসিকা বা কাঞ্চুকি নামেও পরিচিত, যা প্রাচীন যুগে নারীদের দ্বারা পরিধান করা তিন-টুকরা পোশাকের উপরের অংশ ছিল। এটি অন্তরীয় নিম্ন পোশাক গঠিত; কাঁধে বা মাথায় পরা উত্তরীয় ওড়না; এবং স্তনপাট্টা, একটি বক্ষবন্ধনী, যা খ্রিস্টপূর্ব ৬ষ্ঠ শতাব্দীতে সংস্কৃত সাহিত্য এবং বৌদ্ধ পালি সাহিত্যে উল্লেখ করা হয়েছে।  আরও দেখুন  ব্লাউজ  ব্র্যালেট  ঘাগরা চোলি  শাড়ি  তথ্যসূত্র  সূত্র       বহিঃসংযোগ  বিষয়শ্রেণী:বাংলাদেশী পোশাক বিষয়শ্রেণী:ভারতীয় পোশাক বিষয়শ্রেণী:পাকিস্তানি পোশাক বিষয়শ্রেণী:শ্রীলঙ্কান পোশাক বিষয়শ্রেণী:শাড়ি বিষয়শ্রেণী:সূচিকর্ম বিষয়শ্রেণী:সুই সুতার কাজ বিষয়শ্রেণী:ভারতের সূচিকর্ম বিষয়শ্রেণী:টপস
নন্দিত কথাসাহিত্যিক হুমায়ূন আহমেদের জনপ্রিয় উপন্যাস ধারাবাহিকগুলোর মধ্যে হিমু অন্যতম। নব্বই দশকে হিমুর প্রথম উপন্যাস ময়ূরাক্ষী প্রকাশিত হয়। প্রাথমিক সাফল্যের পর হিমু চরিত্র বিচ্ছিন্নভাবে হুমায়ুন আহমেদের বিভিন্ন উপন্যাসে প্রকাশিত হতে থাকে। এবং হিমু উপন্যাসটি হিমু চরিত্রের ৫ম উপন্যাস।  বইটি ১৯৯৫ সালের বইমেলায় প্রকাশিত হয়। বইটির প্রকাশনা সংস্থাঃ সময় প্রকাশন, ৩৮/২ ক বাংলাবাজার, ঢাকা।   হিমু   হিমু মূলত একজন বেকার যুবক; যার আচরণে বেখেয়ালী, জীবনযাপনে ছন্নছাড়া ও বৈষয়িক ব্যাপারে সম্পূর্ণ উদাসীন ভাব প্রকাশ পায়। চাকরির সুযোগ থাকলেও সে চাকরি কখনো করে না বলেই সে বেকার। তার অস্বাভাবিক চরিত্রের মধ্যে সে হলুদ পাঞ্জাবী পরে খালি পায়ে রাস্তাঘাটে দিন-রাত ঘুরে বেড়ায় এবং মাঝে মাঝে ভবিষ্যদ্বাণী করে মানুষকে চমকে দেয়। উদাসীন হিমু একবিংশ শতাব্দীর প্রথম দশকের বাঙ্গালী তরুণদের ব্যাপকভাবে অনুপ্রাণিত করেছিল।   চরিত্রসমূহ   হিমু  বাদল – হিমুর ফুফাত ভাই  ইরা– হিমুর ফুফুর খালাত ভাইয়ের বড় মেয়ে  বদরুল—হিমুর মেসের বাসিন্দা  রূপা– হিমুর বান্ধবী  রেশমা খালা– হিমুর খালা   কাহিনীসংক্ষেপ  রাত একটা; হিমু হেঁটে চলেছে রাস্তায়। তার প্রচণ্ড খিদে পেয়েছে কিন্তু সে পড়েছে রূপার দেয়া পকেটবিহীন পাঞ্জাবী। এক সময় সে তার ফুফুর বাড়িতে যায়। সেখানে গিয়ে দেখে মাছের কাটা ফুটায় তার ফুফাত ভাই বাদল না খেয়ে রয়েছে। বাদলের বিশ্বাস একমাত্র হিমুই পারে তার কাটা দূর করে দিতে। এক পর্যায়ে বাদলের কাটা দূর করে হিমু কিন্তু হিমুর কারণেই যে তা হয়েছে অবিশ্বাস করে ইরা। বাদল চায় একদিনের জন্য হলেও যেন ইরা হিমু হয়ে যায়।  একদিন হিমুর সাথে দেখা হয় রেশমা খালার। তারও রয়েছে এক সমস্যা। সে নাকি তার মৃত স্বামীকে দেখতে পায়।  অন্যদিকে ম্যাসে তার পাসের রুমের বদরুল সাহেবের চাকরি নেই কয়েক মাস। বদরুল সাহেব তার ছোটবেলার বন্ধু ইয়াকুব সাহেবের কাছে যায় চাকরির জন্য কিন্তু সে তাকে চাকরি দেয় না। হিমু তার চাকরির জন্য রূপাকে বলে। রূপা ঠিকই চাকরি যোগার করে বদরুল সাহেবের জন্য কিন্তু প্রথমে ইয়াকুব সাহেবের কাছে চাকরি না পাওয়ায় সে অসুস্থ হয়ে পড়ে। ডাক্তার বলে ৫০-৫০ চান্স। বদরুল সাহেবকে হাসপাতালে রেখেই হাঁটতে বেরোয় হিমু তার পাশে থাকে ইরা। তার হাত ধরতে চায় ইরা।  কিন্তু হিমুরা কখনো কারো হাত ধরে না।   আরও দেখুন   হুমায়ূন আহমেদ  হুমায়ূন আহমেদের সৃষ্টিকর্ম  তথ্যসূত্র    বহিঃসংযোগ     বিষয়শ্রেণী:১৯৯৫-এর বই বিষয়শ্রেণী:২০শ শতাব্দীর উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:১৯৯৫-এর বাংলাদেশী উপন্যাস বিষয়শ্রেণী:বাংলা ভাষার বাংলাদেশী উপন্যাস বিষয়শ্রেণী:সময় প্রকাশনীর বই বিষয়শ্রেণী:হিমু সংক্রান্ত উপন্যাস বিষয়শ্রেণী:হুমায়ূন আহমেদের বই বিষয়শ্রেণী:হিমু ধারাবাহিক
জোবেরা রহমান লিনু বাংলাদেশের প্রখ্যাত টেবিল টেনিস খেলোয়াড়। ১৯৭৭ থেকে ২০০১ কাল-পরিধিতে ১৬ বার জাতীয় টেবিল টেনিস চ্যাম্পিয়ন হওয়ায় গিনেস বিশ্ব রেকর্ড-এ তার নাম উঠেছে। এছাড়া তিনিই প্রথম বাংলাদেশী হিসেবে গিনেস বিশ্ব রেকর্ডে নাম উঠিয়েছেন।আমার অভিনন্দননিউজ আওয়ার্স বিডি ডট কম ২০১২ সাল থেকে তিনি টেবিল টেনিস ফেডারেশনের নতুন কমিটির সহ-সভাপতি হিসেবে আছেন।   জন্ম ও শিক্ষাজীবন  জোবেরা রহমান লিনু ১৯৬৫ সালের ৯ জুন চট্টগ্রামের কাপ্তাইতে জন্মগ্রহণ করেন। তার পিতা শেখ আবদুর রহমান ছিলেন সরকারি প্রকৌশলী। তার মায়ের নাম আঁখি রহমান। কাপ্তাই স্কুল থেকেই তার শিক্ষা জীবনের শুরু হয়। তারপর সিলেটে পড়াশোনা করেছেন বেশ কয়েক বছর। এসএসসি পাশ করেন নরসিংদী জেলা থেকে। ঢাকার লালমাটিয়া মহিলা কলেজ থেকে এইচ. এস. সি ও ডিগ্রী পাশ করেন। পরবর্তীতে তিনি জগন্নাথ বিশ্ববিদ্যালয় কলেজ থেকে মনোবিজ্ঞানে দ্বিতীয় বিভাগে প্রথম স্থান অধিকার করেন।   কর্মজীবন  জোবেরা রহমান লিুন ১৯৭৭ সালে একক, দ্বৈত আর মিশ্র দ্বৈতে জাতীয় চ্যাম্পিয়ন হন। ১৯৭৯ থেকে ২০০১ সাল, এর মধ্যে ১৬ বার জাতীয় চ্যাম্পিয়ন হয়ে যান তিনি। এ রেকর্ড করে তিনি গিনেস বইয়ে নিজের নাম উঠান।দৈনিক সকালের খবর   পুরস্কার   বাংলাদেশ ক্রীড়া সাংবাদিক সমিতি পুরস্কার (১৯৮০)  বাংলাদেশ ক্রীড়া সাংবাদিক সমিতি পুরস্কার (১৯৯১)  বাংলাদেশ জাতীয় পরিষদ পুরস্কার (১৯৯৫)  বাংলাদেশ জাতীয় পুরস্কার (১৯৯৯)  অনন্যা শীর্ষ দশ (২০০২)  শেখ কামাল স্মৃতি স্বর্ণ পদক (২০০৩)  নারীকন্ঠ ফাউন্ডেশন পুরস্কার (২০০৫)   তথ্যসূত্র   বহিঃসংযোগ  গুণীজন  বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী টেবিল টেনিস খেলোয়াড় বিষয়শ্রেণী:গিনেস বিশ্ব রেকর্ড বিষয়শ্রেণী:গিনেস বিশ্বরেকর্ডধারী বাংলাদেশী বিষয়শ্রেণী:খুলনা জেলার ব্যক্তি বিষয়শ্রেণী:জাতীয় ক্রীড়া পুরস্কার বিজয়ী বিষয়শ্রেণী:খুলনা বিভাগের ক্রীড়াবিদ
থাম্ব|জন সেন্ট আউবিন, ৫ম বিটি , এমপি ( জোশুয়া রেনল্ডস ) স্যার জন সেন্ট আউবিন, ৫ম ব্যারোনেট (১৭ মে ১৭৫৮ - ১০ আগস্ট ১৮৩৯), ছিলেন একজন ব্রিটিশ সংসদ সদস্য, কর্নওয়ালের উচ্চ শেরিফ এবং ফ্রিম্যাসনদের গ্র্যান্ড মাস্টার। লন্ডনে জন্মগ্রহণ করেন, তিনি ১২ অক্টোবর ১৭৭২-এ ব্যারোনেটসিতে সফল হন, এই সময়ে তিনি উত্তরাধিকারসূত্রে ক্লাওয়েন্স পেয়েছিলেন , কর্নওয়ালের ক্রোয়ানের কাছে পরিবারের সম্পত্তি।   জীবন  জন সেন্ট আউবিন ১৭ মে ১৭৫৮ সালে লন্ডনের গোল্ডেন স্কয়ারে জন্মগ্রহণ করেন। তার পিতামাতা ছিলেন স্যার জন সেন্ট আউবিন, ৪র্থ ব্যারোনেট, যিনি একজন সংসদ সদস্য ছিলেন এবং তার স্ত্রী এলিজাবেথ উইংফিল্ড; তাদের কন্যা ক্যাথরিন সেন্ট আউবিন, জন এর দুই বছরের জুনিয়র, একজন অপেশাদার শিল্পী হয়ে ওঠেন। সেন্ট আউবিন ১৭৭৩ থেকে ১৭৭৭ সালের মধ্যে ওয়েস্টমিনস্টার স্কুলে পড়াশোনা করেন। তারপরে তিনি ফ্রান্সে তিন বছর কাটিয়েছিলেন, যেখানে তিনি একজন ইতালীয় মহিলার সাথে সম্পর্ক করেছিলেন এবং একটি কন্যা ছিল।  সেন্ট আউবিনের বাবা ১২ অক্টোবর ১৭৭২-এ মারা যান, সেই সময়ে সেন্ট আউবিন ব্যারোনেটসিতে সফল হন, উত্তরাধিকারসূত্রে ক্লোয়ান্স, কর্নওয়ালের ক্রোয়ানের কাছে পারিবারিক সম্পত্তি। তিনি ১৭৮০ সাল পর্যন্ত কর্নওয়ালের উচ্চ শেরিফ ছিলেন এবং তারপরে ১৭৮৪ সালে ট্রুরোর সংসদ সদস্য ছিলেন, ১৭৮৪ থেকে ১৭৯০ সাল পর্যন্ত পেনরিনের জন্য এবং ১৮০৭ থেকে ১৮১২ পর্যন্ত হেলস্টনের জন্য সংসদ সদস্য ছিলেন। সেন্ট আউবিন একজন সুপরিচিত জীবাশ্ম সংগ্রাহকও ছিলেন, যিনি তার নিজের সংগ্রহ ছাড়াও লিচফিল্ডের সার্জন রিচার্ড গ্রীনের কাছে থাকা বিশাল সংগ্রহটি কিনেছিলেন (মৃত্যু ১৭৯৩)। তিনি ১৭৯৭ সালে রয়্যাল সোসাইটির একজন ফেলো নির্বাচিত হন   ১৮৩৯ সালের আগস্ট মাসে ৮১ বছর বয়সে তার মৃত্যুতে ব্যারোনেটসি বিলুপ্ত হয়ে যায়। তার সম্পত্তি তার অবৈধ পুত্র জেমসের কাছে চলে যায়; তার অবৈধ পুত্র এডওয়ার্ড ১৮৬৬ সালে নিজের অধিকারে একটি ব্যারোনেট তৈরি করেছিলেন এবং ব্যারন সেন্ট লেভানের পূর্বপুরুষ ছিলেন। তাকে ক্রোয়ানে সমাহিত করা হয়েছে, যেখানে উইলিয়াম বেহেনস দ্বারা খোদাই করা একটি স্মৃতিস্তম্ভ রয়েছে।   তথ্যসূত্র   বিষয়শ্রেণী:সেন্ট আউবিন পরিবার বিষয়শ্রেণী:রয়েল সোসাইটির সভ্য বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:গ্রেট ব্রিটেনের সংসদ সদস্য ১৭৮৪-১৭৯০ বিষয়শ্রেণী:পেনরিনের গ্রেট ব্রিটেনের সংসদ সদস্য বিষয়শ্রেণী:ইংল্যান্ডের ব্যারোনেটেজের ব্যারোনেট বিষয়শ্রেণী:১৮৩৯-এ মৃত্যু বিষয়শ্রেণী:১৭৫৮-এ জন্ম বিষয়শ্রেণী:ট্রুরোর গ্রেট ব্রিটেনের সংসদ সদস্য
গণতান্ত্রিক কঙ্গো প্রজাতন্ত্র জাতীয় ফুটবল দল (; এছাড়াও ডিআর কঙ্গো, পূর্বে জাইর এবং কঙ্গো-কিনশাসা নামে পরিচিত) হচ্ছে আন্তর্জাতিক ফুটবলে গণতান্ত্রিক কঙ্গো প্রজাতন্ত্রের প্রতিনিধিত্বকারী পুরুষদের জাতীয় দল, যার সকল কার্যক্রম গণতান্ত্রিক কঙ্গো প্রজাতন্ত্রের ফুটবলের সর্বোচ্চ নিয়ন্ত্রক সংস্থা কঙ্গোলীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৪৮ সালে, গণতান্ত্রিক কঙ্গো প্রজাতন্ত্র প্রথমবারের মতো আন্তর্জাতিক খেলায় অংশগ্রহণ করেছে; বেলজীয় কঙ্গোয় অনুষ্ঠিত উক্ত ম্যাচে গণতান্ত্রিক কঙ্গো প্রজাতন্ত্র বেলজীয় কঙ্গো হিসেবে উত্তর রোডেশিয়াকে ৩–২ গোলের ব্যবধানে পরাজিত করেছে।  ১,২৫,০০০ ধারণক্ষমতাবিশিষ্ট স্তাদ দ্য মার্টায়ার্সে চিতাবাঘ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গণতান্ত্রিক কঙ্গো প্রজাতন্ত্রের রাজধানী কিনশাসায় অবস্থিত। বর্তমানে এই দলের ম্যানেজারের দায়িত্ব পালন করছেন ক্রিস্টিয়ান এনসেঙ্গি-বিম্বে এবং অধিনায়কের দায়িত্ব পালন করছেন ফেনারবাহচের রক্ষণভাগের খেলোয়াড় মার্সেল থিসেরঁদ।  গণতান্ত্রিক কঙ্গো প্রজাতন্ত্র এপর্যন্ত ১ বার ফিফা বিশ্বকাপে অংশগ্রহণ করেছে, যেখানে তাদের সাফল্য হচ্ছে ১৯৭৪ ফিফা বিশ্বকাপের গ্রুপ পর্বে অংশগ্রহণ করা। অন্যদিকে, আফ্রিকা কাপ অফ নেশন্সে গণতান্ত্রিক কঙ্গো প্রজাতন্ত্র অন্যতম সফল দল, যেখানে তারা ২টি (১৯৬৮, ১৯৭৪) শিরোপা জয়লাভ করেছে।  ইসামা এমপেকো, শঁসেল এমবেম্বা, রবের্ত কিদিয়াবা, দিউমের্সি এমবোকানি এবং সেদ্রিক বাকাম্বুর মতো খেলোয়াড়গণ গণতান্ত্রিক কঙ্গো প্রজাতন্ত্রের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৭ সালের জুলাই মাসে প্রকাশিত র‌্যাঙ্কিংয়ে গণতান্ত্রিক কঙ্গো প্রজাতন্ত্র তাদের ইতিহাসে সর্বোচ্চ অবস্থান (২৮তম) অর্জন করে এবং ২০১১ সালের অক্টোবর মাসে প্রকাশিত র‌্যাঙ্কিংয়ে তারা ১৩৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গণতান্ত্রিক কঙ্গো প্রজাতন্ত্রের সর্বোচ্চ অবস্থান হচ্ছে ২০তম (যা তারা ১৯৭৪ সালে অর্জন করেছিল) এবং সর্বনিম্ন অবস্থান হচ্ছে ১১১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি   ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪  গ্রুপ পর্ব  ১৬তম  ৩  ০  ০  ৩  ০  ১৪  ১১  ৮  ১  ২  ২০  ৪  ১৯৭৮  প্রত্যাহার  প্রত্যাহার  ১৯৮২  উত্তীর্ণ হয়নি  ৪  ২  ১  ১  ৬  ৯  ১৯৮৬  নিষিদ্ধ  নিষিদ্ধ  ১৯৯০  উত্তীর্ণ হয়নি  ৬  ২  ২  ২  ৭  ৭  ১৯৯৪  ৩  ০  ১  ২  ১  ৩  ১৯৯৮  ৮  ২  ২  ৪  ১১  ১০   ২০০২  ১০  ৪  ২  ৪  ১৭  ১৮  ২০০৬  ১০  ৪  ৪  ২  ১৪  ১০  ২০১০  ৬  ৩  ০  ৩  ১৪  ৬  ২০১৪  ৮  ৩  ৩  ২  ১১  ৫  ২০১৮  ৮  ৬  ১  ১  ২০  ১০  ২০২২  অনির্ধারিত  অনির্ধারিত মোট  গ্রুপ পর্ব  ১/২১  ৩  ০  ০  ৩  ০  ১৪  ৭৪  ৩৪  ১৭  ২৩  ১২১  ৮২  তথ্যসূত্র  বহিঃসংযোগ     ফিফা-এ গণতান্ত্রিক কঙ্গো প্রজাতন্ত্র জাতীয় ফুটবল দল    ক্যাফ-এ গণতান্ত্রিক কঙ্গো প্রজাতন্ত্র জাতীয় ফুটবল দল   বিষয়শ্রেণী:গণতান্ত্রিক কঙ্গো প্রজাতন্ত্র জাতীয় ফুটবল দল বিষয়শ্রেণী:আফ্রিকার জাতীয় ফুটবল দল বিষয়শ্রেণী:গণতান্ত্রিক কঙ্গো প্রজাতন্ত্রের জাতীয় ক্রীড়া দল
মায়ারানি পাল একজন ভারতীয় রাজনীতিবিদ ছিলেন। তিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভায় তিনবার বহরমপুর বিধানসভা কেন্দ্রের বিধায়ক হিসেবে নির্বাচিত হয়েছিলেন। তার স্বামী শঙ্কর দাস পালও পশ্চিমবঙ্গ বিধানসভায় তিনবার বহরমপুর বিধানসভা কেন্দ্রের বিধায়ক হিসেবে দায়িত্ব পালন করেছিলেন। মায়ারানি পাল ২০১৯ সালের মার্চ মাসের ১৫ তারিখে ৮৬ বছর বয়সে মৃত্যুবরণ করেন।  তথ্যসূত্র  বিষয়শ্রেণী:২০১৯-এ মৃত্যু বিষয়শ্রেণী:বাঙালি রাজনীতিবিদ বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:১৯৩০-এর দশকে জন্ম বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
কাতার ট্রিবিউন, কাতারের দোহার একটি ইংরেজি ভাষার সংবাদপত্র, যা স্থানীয় এবং আন্তর্জাতিক সংবাদ প্রকাশ করে। এটি ২০০৬ সালে চালু হয়েছিল।  সংবাদপত্রের মূলমন্ত্র হ'ল "প্রথমে সংবাদ ও এর পিছনের খবর"। কাতার ট্রিবিউন কাতার ইনফরমেশন অ্যান্ড মার্কেটিং (কিউআইএম) প্রকাশ করেছে, যেমন তার ভগিনী আরবি ভাষার সংবাদপত্র আল-ওয়াতান ।  কাতার ট্রিবিউনের অনলাইন সংস্করণও রয়েছে।  সংবাদপত্রটি পাঁচটি বিভাগে উপ-বিভক্ত: মূল (যা সর্বশেষ স্থানীয় এবং আন্তর্জাতিক ঘটনাকে উপস্থাপন করে), জাতি, ব্যবসা, ক্রীড়া এবং একটি অংশ "চিলআউট" শিরোনামে।   তথ্যসূত্র    বহিঃসংযোগ   কাতার ট্রিবিউন ওয়েবসাইট  বিষয়শ্রেণী:কাতারের সংবাদপত্র বিষয়শ্রেণী:২০০৬-এ কাতারে প্রতিষ্ঠিত
আতিয়া আক্তার আনিশা একজন বাংলাদেশী সংগীত শিল্পী ও মডেল। চ্যানেল আই সেরাকণ্ঠ প্রতিযোগিতার মাধ্যমে ২০১৭ সালে পদার্পণ। বাংলাদেশের একজন বিখ্যাত মুখ। জি বাংলা সা রে গা মা পা  ২০১৮- এ তার অভিনয়ের জন্য। ভাইরাল গানটি ছিল আনিশার বেহায়া মন। তিনি শাহেনশাহ (২০২০) চলচ্চিত্রের তুই আমি চল, পরাণ (২০২২) চলচ্চিত্রের চলো নিরালায়, দিন-দ্যা ডে (২০২২) চলচ্চিত্রের তোকে রাখব খুব আদরে, এবং শত্রু (২০২৩) প্রিয়া রে প্রিয়া । চলো নিরালায় গানের জন্য সেরা গায়িকা বিভাগে আনন্দ লহরী পারফরমেন্স পুরস্কার অর্জন করেছেন (২০২৩)। সেরা গায়িকা বিভাগে মেরিল-প্রথম আলো পুরস্কার (২০২২) এ চুড়ান্ত সেরা গায়িকা। এছাড়াও তিনি পায়ের ছাপ (২০২২) চলচ্চিত্রে এই শহরের পথে পথে গানের জন্য শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন।   প্রারম্ভিক জীবন  আতিয়া আনিশা বাংলাদেশের কুমিল্লায় জন্মগ্রহণ করেন। তিনি একজন সুপরিচিত বাংলাদেশী গায়িকা। তিনি ইস্টার্ন ইউনিভার্সিটি বাংলাদেশে বিএসসি (অনার্স) অধ্যয়ন করেন। আতিয়া এখন বাংলাদেশে একজন বিখ্যাত মুখ। সা রে গা মা পা ২০১৮-এ তার অভিনয়। তার ভাইরাল গানটি ছিল আনিশার বেহায়া মন।   কর্মজীবন  আতিয়া তার পেশাগত জীবন শুরু করেন ২০১৭ সাল গানের মাধ্যমে চ্যানেল আই সেরাকণ্ঠ। তিনি বিভিন্ন গানে অংশ নিয়েছেন এবং টেলিভিশনের কাজে অভিনয় করেছেন। মডেলিং করেই ছোট পর্দায় কাজ শুরু করেন। তারপর রুপালি পর্দায়। টেলিভিশনে গান গেয়ে ক্যারিয়ার শুরু করেন। আনিশা (আতিয়া নামে পরিচিত) একজন বাংলাদেশী মহিলা গায়িকা। জি বাংলা সা রে গা মা পা ২০১৮ -এ অভিনয়ের জন্য আনিশা এখন বাংলাদেশে একজন বিখ্যাত মুখ। তার ভাইরাল গান ছিল বেহায়া মন। পরান সিনেমা চলো নিরালাই গানে কণ্ঠ দেওয়ার পর লাইমলাইটে আসেন এ জনপ্রিয় কণ্ঠশিল্পী।   চলচ্চিত্র  বছরচলচ্চিত্রগানের নামসহ-শিল্পীগীতিকারটীকা ২০১৯যদি একদিনযদি একদিন ইমরান মাহমুদুলরবিউল ইসলাম জীবনচুপকথাজনিক হক ২০২০ শাহেনশাহ তুই আমি চলস্নেহাশিস ঘোষ ২০২২পাপ পুণ্যতোর সাথে রে পথেইমন চৌধুরীইশতিয়াক আহমেদপরাণচলো নিরালায়অয়ন চাকলাদারজনি হক দিন-দ্যা ডে তোকে রাখব খুব আদরেইমরান মাহমুদুলস্নেহাশিস ঘোষ২০২৩শত্রুপ্রিয়া রে প্রিয়াশাওন গানওয়ালাহৃদয় ও জাহারা মিতু   পুরস্কার ও মনোনয়ন   বছর পুরস্কার বিভাগ মনোনীত কর্ম ফলাফল  ২০২২ আনন্দ লহরী পারফরমেন্স  অ্যাওয়ার্ড শ্রেষ্ঠ গায়িকা  পরাণ (গান: চলো নিরালায়)  ২০২২ জাতীয় চলচ্চিত্র পুরস্কার (বাংলাদেশ) শ্রেষ্ঠ নারী কণ্ঠশিল্পী  পায়ের ছাপ (গান: এই শহরের পথে পথে)    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
থাম্ব|মালদ্বীপের প্রথম সম্পূর্ণ স্বায়ত্তশাসিত মানবাধিকার কমিশন, 27 নভেম্বর 2006 এ গঠিত মানবাধিকার সংস্থা বা মানবাধিকার সংগঠন হলো এমন একটি বেসরকারী সংস্থা যা নিপীড়িতদের মানবাধিকার লঙ্ঘন সনাক্তকরণ, ঘটনার তথ্য সংগ্রহ, এর বিশ্লেষণ ও প্রকাশনা, প্রাতিষ্ঠানিক উকিল পরিচালনা করার মাধ্যমে জনসচেতনতার প্রচার করে থাকে। এই প্রতিষ্ঠানগুলি মানবাধিকারের লঙ্ঘন ও সহিংসতা থামানোর জন্য প্রচেষ্টটা চালায়।  অন্যান্য এনজিওগুলির মতোই মানবাধিকার গোষ্ঠীগুলিও সরকারি করের অন্তর্ভুক্ত। এই সংঘটনগুলি যে সীমাবদ্ধতা ও আইনি নিয়মের অধীনে পরিচালিত হয় তা হলো-Lindblom, Anna-Karin, Non-governmental organisations in international law, Cambridge University Press, New York, 2005, p.52   ১. বেসরকারী হতে হবে এর অর্থ হলো এটি বেসরকারী উদ্যোগে প্রতিষ্ঠিত হবে যা সরকারী প্রভাব থেকে মুক্ত হবে এবং যাক জনসাধারণের কার্য সম্পাদন করে না।  ২. একটি লক্ষ্য রয়েছে যা অলাভজনক, অর্থাৎ সংস্থাটি যদি কোনও লাভ অর্জন করে তবে সেগুলি তার সদস্যদের মধ্যে বিতরণ করা হবে না, তবে তা উদ্দেশ্য অনুসরণে ব্যবহৃত হতে পারে।  ৩. সহিংসতা ব্যবহার করে না বা প্রচার করে না বা অপরাধের সাথে স্পষ্ট সংযোগ রাখে না।  ৪. একটি আইন এবং গণতান্ত্রিক ও প্রতিনিধি কাঠামোর সাথে একটি আনুষ্ঠানিক অস্তিত্ব থাকতে হবে।  মানবাধিকার গোষ্ঠীকে যেকোনো সমাজের অন্যান্য রাজনৈতিক গোষ্ঠীর থেকে পৃথক করে তা হলো রাজনৈতিক সমর্থকরা সাধারণত তাদের নিজস্ব উপাদানগুলির অধিকার রক্ষার চেষ্টা করে, কিন্তু একটি মানবাধিকার গোষ্ঠী সমাজের সকল সদস্যের জন্য একই অধিকার রক্ষার চেষ্টা করে।Brett, Rachel, The Role and Limits of Human Rights NGOs at the United Nations, in, Beetham, David, Politics and human rights, The Political Studies Association, Blackwell Publishers, Oxford, 1995, p.97  অ্যামনেস্টি ইন্টারন্যাশনালকে অন্যতম সেরা আন্তর্জাতিক মানবাধিকার গোষ্ঠী বলে বিবেচিত হয়। তবে এটিও অন্যান্য অনেক গ্রুপের মতোই মানবাধিকার গোষ্ঠীর সংজ্ঞাও প্রসারিত করেছে, এমন বিষয়গুলিতেও উত্সাহ দিয়েছে যেগুলি সুস্পষ্টভাবে মানবাধিকারের পক্ষে।Thomas, Clive S., Research guide to United States and international interest groups, Praeger Publishers, Westport, 2004, p.272  কিছু সরকারী সংস্থা রয়েছে যাদেরকেও মানবাধিকার গোষ্ঠী হিসাবে নামকরণ করা হয়েছে। যেমন যুক্তরাজ্যের মানবাধিকার বিষয়ক সর্বদলীয় সংসদীয় গোষ্ঠী। তবে এমন প্রতিষ্ঠানগুলি মূলত নীতি নকশার লক্ষ্যে প্রতিষ্ঠিত এবং প্রতিবেদন প্রদান করার জন্য স্থাপিত।এছাড়া দক্ষিণ এশিয়ার বেসরকারি সংস্থা  বিশ্ববন্ধু আন্তর্জাতিক মানবাধিকার ফাউন্ডেশন।   আরও দেখুন   মানবাধিকার রক্ষাকারী   মানবাধিকার ফাউন্ডেশন   মানবাধিকার সংস্থার তালিকা          বিশ্ববন্ধু আন্তর্জাতিক মানবাধিকার ফাউন্ডেশন   তথ্যসূত্র   বিষয়শ্রেণী:মানবাধিকার সংগঠন
ফলতা (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৪ নং ফলতা বিধানসভা কেন্দ্রটি ফলতা সমষ্টি উন্নয়ন ব্লক এবং ভাদুরা হরিদাস ও কলাতলাহাট গ্রাম পঞ্চায়েত গুলি ডায়মন্ড হারবার-২ সমষ্টি উন্নয়ন ব্লক এর অন্তর্গত।  ফলতা বিধানসভা কেন্দ্রটি ২১ নং ডায়মন্ড হারবার লোকসভা কেন্দ্র এর অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১ফলতাজ্যোতিষ চন্দ্র রায় ভারতের কমিউনিস্ট পার্টি ১৯৫৭খগেন্দ্রনাথ দাস ভারতীয় জাতীয় কংগ্রেস ১৯৬২খগেন্দ্রনাথ দাস ভারতীয় জাতীয় কংগ্রেস ১৯৬৭জ্যোতিষ রায় ভারতের কমিউনিস্ট পার্টি (মার্ক্সবাদী)১৯৬৯জ্যোতিষ রায় ভারতের কমিউনিস্ট পার্টি (মার্ক্সবাদী)১৯৭১জ্যোতিষ রায় ভারতের কমিউনিস্ট পার্টি (মার্ক্সবাদী)১৯৭২মোহিনী মোহন পারুই ভারতীয় জাতীয় কংগ্রেস১৯৭৭নিমাই চন্দ্র দাস ভারতের কমিউনিস্ট পার্টি (মার্ক্সবাদী)১৯৮২নিমাই চন্দ্র দাস ভারতের কমিউনিস্ট পার্টি (মার্ক্সবাদী) ১৯৮৭আরতি দাসগুপ্ত ভারতের কমিউনিস্ট পার্টি (মার্ক্সবাদী)১৯৯১আরতি দাসগুপ্ত ভারতের কমিউনিস্ট পার্টি (মার্ক্সবাদী)১৯৯৬সুধীর ভট্টাচার্য ভারতীয় জাতীয় কংগ্রেস২০০১তমোনাশ ঘোষসর্বভারতীয় তৃণমূল কংগ্রেস২০০৬চন্দনা ঘোষদস্তিদার ভারতের কমিউনিস্ট পার্টি (মার্ক্সবাদী) ২০১১তমোনাশ ঘোষসর্বভারতীয় তৃণমূল কংগ্রেস ২০১৬তমোনাশ ঘোষসর্বভারতীয় তৃণমূল কংগ্রেস২০২১শঙ্কর কুমার নস্করসর্বভারতীয় তৃণমূল কংগ্রেস  নির্বাচনী ফলাফল ২০১১ ২০১১ সালে, তৃণমূল কংগ্রেসের তমোনাশ ঘোষ তার নিকটতম প্রতিদ্বন্দ্বী সিপিআই (এম) এর অর্ধেন্দু শেখর বিন্দুকে পরাজিত করেন।     ১৯৭৭-২০০৬ ২০০৬ সালের রাজ্য বিধানসভা নির্বাচনে, সিপিআই (এম) এর চন্দনা ঘোষদস্তিদার ১১৮ নং ফলতা কেন্দ্র থেকে জয়ী হন, তার নিকটতম প্রতিদ্বন্দ্বী  তৃণমূল কংগ্রেসের তমোনাশ ঘোষকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের তমোনাশ ঘোষ ২০০১ সালে সিপিআই (এম) এর মালিনা মিস্ত্রিকে পরাজিত করেন। কংগ্রেসের সুধীর ভট্টাচার্য ১৯৯৬ সালে সিপিআই (এম) এর আরতি দাশগুপ্তকে পরাজিত করেন। সিপিআই (এম) এর আরতি দাশগুপ্ত ১৯৯১ সালে কংগ্রেসের সুধীর ভট্টাচার্যকে পরাজিত  এবং ১৯৮৭ সালে কংগ্রেসের দিনবন্ধু হালদারকে পরাজিত করেন। সিপিআই (এম) এর নিমাইচন্দ্র দাস ১৯৮২ সালে কংগ্রেসের আশরাফ আলীকে এবং ১৯৭৭ সালে কংগ্রেসের মোহিনী মোহন পারুইকে পরাজিত করেন।  ১৯৫১-১৯৭২ কংগ্রেসের মোহিনী মোহন পারুই ১৯৭২ সালে ফলতা কেন্দ্র থেকে জয়ী হন।  সিপিআই (এম) এর জ্যোতিষ রায় ১৯৭১,  ১৯৬৯  এবং ১৯৬৭ সালে  জয়ী হন। কংগ্রেসের খগেন্দ্রনাথ দাস ১৯৬২  এবং ১৯৫৭ সালে  জয়ী হন। স্বাধীন ভারতের প্রথম নির্বাচনে ১৯৫১ সালে, সিপিআইয়ের জ্যোতিষ চন্দ্র রায় ফলতা কেন্দ্র থেকে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:দক্ষিণ চব্বিশ পরগণা জেলার রাজনীতি
বোম্বে প্রাদেশিক ওয়ার্কিং ক্লাস পার্টি ছিল একটি রাজনৈতিক দল যা ১৯৩৩ সালে ভারতের বোম্বে প্রদেশে এমএন রায়ের অনুসারীদের নিয়ে গঠিত হয়। দলটির লক্ষ্য ছিল ' পুঁজিবাদের ধ্বংসের সঙ্গে জড়িত একটি সমাজতান্ত্রিক রাষ্ট্র প্রতিষ্ঠা এবং শ্রমিক ও কৃষক পরিষদের দ্বারা দেশের অর্থনৈতিক জীবন নিয়ন্ত্রণ করা' এবং দলটির আশু লক্ষ্য ছিল ব্রিটিশ ঔপনিবেশিক শাসন থেকে জাতীয় স্বাধীনতা।Roy, Subodh, Communism in India – Unpublished Documents 1925-1934. Calcutta: National Book Agency, 1998. p. 240  দলের সভাপতি ছিলেন এএ আলওয়ে এবং দলের সাধারণ সম্পাদক ছিলেন ভিবি কার্নিক। সহ-সভাপতি ছিলেন আরএ খেদগিকার, এসএইচ ঝাবওয়ালা, আব্দুল মজিদ এবং লালজি পেন্ডসে এবং সচিব ছিলেন ডঃ এম আর শেঠি, আহমেদ মিয়া (ডক ওয়ার্কার্স ইউনিয়নের নেতা), বিএল সারং এবং বিআর শিন্ডে। কোষাধ্যক্ষ ছিলেন মণিবেন কারা এবং ভিএইচ জোশী।Roy, Subodh, Communism in India – Unpublished Documents 1925-1934. Calcutta: National Book Agency, 1998. p. 239   তথ্যসূত্র   বিষয়শ্রেণী:১৯৩৩-এ ভারতে প্রতিষ্ঠিত বিষয়শ্রেণী:১৯৩৩-এ প্রতিষ্ঠিত রাজনৈতিক দল বিষয়শ্রেণী:মহারাষ্ট্রের বিলুপ্ত রাজনৈতিক দল
মানওয়াথ () ভারতের মহারাষ্ট্র রাজ্যের পারভানি জেলার একটি শহর।  জনসংখ্যার উপাত্ত ভারতের ২০০১ সালের আদমশুমারি অনুসারে মানওয়াথ শহরের জনসংখ্যা হল ২৯,২১৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে মানওয়াথ এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।  তথ্যসূত্র  বিষয়শ্রেণী:মহারাষ্ট্রের শহর
মার্সেলো মারিও সাজেন (১৯৬৫ - ৩০ ডিসেম্বর, ২০০৪), এল টার্কো নামে পরিচিত, একজন আর্জেন্টিনীয় ধারাবাহিক ধর্ষক ছিলেন। তিনি আর্জেন্টিনার কর্ডোবায় ১৯৮৫ এবং ২০০৪ এর মধ্যে কমপক্ষে ৯৩ জন মহিলাকে ধর্ষণ করেছিলেন, কিন্তু প্রতিবেদন করা পরিমাণের প্রায় দ্বিগুণ বা তিনগুণ আক্রমণ করার জন্য সন্দেহ করা হয়েছিল। গ্রেপ্তার এড়াতে, ২০০৪ সালের ৩০ ডিসেম্বর তিনি নিজের মাথায় গুলি করে আত্মহত্যা করেন।   তথ্যসূত্র   বিষয়শ্রেণী:১৯৬৫-এ জন্ম বিষয়শ্রেণী:২০০৪-এ মৃত্যু বিষয়শ্রেণী:আর্জেন্টিনায় নারীর প্রতি সহিংসতা বিষয়শ্রেণী:আর্জেন্টিনায় আগ্নেয়াস্ত্রে আত্মহত্যা বিষয়শ্রেণী:শিশু যৌন নির্যাতনের জন্য দোষী সাব্যস্ত ব্যক্তি বিষয়শ্রেণী:আর্জেন্টিনীয় ধর্ষক বিষয়শ্রেণী:২০শ শতাব্দীর অপরাধী বিষয়শ্রেণী:২১শ শতাব্দীর অপরাধী
কালামপুর হাফিজিয়া মাদরাসা  কালামপুর হাফিজিয়া মাদরাসা বাংলাদেশের ঢাকা জেলার ধামরাই উপজেলার কালামপুরে অবস্থিত একটি কওমি মাদরাসা। এটি স্থানীয়ভাবে কুরআন হিফজ ও প্রাথমিক ইসলামী শিক্ষার জন্য সুপরিচিত একটি প্রতিষ্ঠান।   ইতিহাস  মাদরাসাটি প্রতিষ্ঠিত হয়েছিল ইসলামি শিক্ষা বিস্তারের উদ্দেশ্যে। শুরুতে সীমিত সংখ্যক ছাত্র নিয়ে কার্যক্রম শুরু হলেও বর্তমানে এখানে উল্লেখযোগ্য সংখ্যক শিক্ষার্থী কুরআন মুখস্থ করা ও দীনী শিক্ষায় অধ্যয়ন করছে।   শিক্ষা কার্যক্রম  এই মাদরাসাটি হিফজুল কুরআন (কুরআন মুখস্থ) কিতাব বিভাগ কাফিয়া পর্যন্ত । এছাড়াও নূরানি, নাজেরা বিভাগও রয়েছে।    প্রশাসন  বর্তমানে মাদরাসার মোহতামিম হিসেবে দায়িত্ব পালন করছেন মুফতি ইউসুফ বিন সিরাজ।   অবস্থান  মাদরাসাটি ঢাকা জেলার ধামরাই উপজেলার কালামপুর এলাকায় অবস্থিত।   দেখুন    কওমি মাদরাসা  বাংলাদেশে ইসলামি শিক্ষা   সূত্র  (https://facebook.com/groups/1074702210302649/  https://www.facebook.com/groups/1074702210302649/permalink/1388895368883330/  https://www.facebook.com/groups/1074702210302649/permalink/1293813218391546/